laion/Wikipedia-Exotic huggingface dataset:
אמיר חייק

אמיר חייק (נולד ב-3 במרץ 1964) הוא רואה חשבון וכלכלן ישראלי המכהן מאוקטובר 2021 כשגריר ישראל באיחוד האמירויות הערביות. שימש כנשיא התאחדות המלונות בישראל והיה יו"ר תאגיד המיחזור אל"ה. שימש כמנכ"ל משרד התעשייה, המסחר והתעסוקה וכמנכ"ל התאחדות התעשיינים. חייק נולד וגדל בפתח תקווה לאב רואה חשבון ואם מנהלת חשבונות. למד אלקטרוניקה בבית הספר ולאחר מכן התגייס לצה"ל ושירת בחיל האוויר. רואה חשבון וכלכלן בהשכלתו מאוניברסיטת תל אביב. שימש במשך שש שנים (1995–2001) כמנכ"ל מכון היצוא, כאשר במהלך תפקידו הקים יחידה לתמיכה ביצואנים קטנים, יחידה לקידום מעורבות של חברות ישראליות בפרויקטים בינלאומיים ויחידה לקידום חברות סטארט אפ. ב-2001 אישרה הממשלה את מינויו של חייק לתפקיד מנכ"ל משרד התמ"ת. בשנים אלו הקים קרן לתמיכה בחברות סטארטאפ בתחילת דרכן וקרן לטיפול במפעלים תעשייה שנקלעו למצוקה. לאחר פרישתו מהממשלה, שימש חייק בתפקידים בכירים בסקטור הפרטי וביניהם כנשיא טסקום וכמנכ"ל ונשיא אלקטרוניקס ליין 3000. כמו כן עמד בראש ועדה לבחינת תעריפי בזק ושוק התקשורת הנייח, שהוקמה על ידי שרי התקשורת והאוצר. במאי 2011 מונה חייק לתפקיד מנכ"ל התאחדות התעשיינים על ידי נשיא ההתאחדות שרגא ברוש. חייק הוביל את הקמת אגף המחקר, האגף למפעלים קטנים ובינוניים ואגף הרגולציה בהתאחדות התעשיינים. כמו כן יזם את ועידת התעשייה. חייק פרש מהתאחדות התעשיינים באוקטובר 2015. במקביל שימש חייק כמנכ"ל נשיאות הארגונים העסקיים בישראל, מנכ"ל הקרן ההדדית של המעסיקים, יו"ר תמי"ר (תאגיד המחזור הישראלי) וכסגן-יו"ר מכון התקנים הישראלי. החל משנת 2012 ועד 2016 שימש כפרשן כלכלי בתוכנית "לילה כלכלי" בערוץ 10. במרץ 2017, נבחר לשמש כנשיא התאחדות המלונות בישראל. בפברואר 2019, מונה לשמש גם כיו"ר תאגיד המיחזור אל"ה. ביולי 2021, מונה חייק על-ידי שר החוץ, יאיר לפיד (ראש הממשלה החליפי באותה עת), לשמש כשגריר ישראל באיחוד האמירויות הערביות, במסגרת מכסת המינויים הפוליטיים במשרד החוץ. ב-11 באוקטובר 2021 הגיש חייק את כתב אמנתו לתת-שר החוץ האמירתי, חאליד בולהול. חייק מתגורר במושב עין ורד עם בת-זוגו יפעת, ואב לארבעה. מדיה וקבצים בנושא אמיר חייק בוויקישיתוף אמיר חייק, ברשת החברתית טוייטר אורה קורן, מנכ"ל התאחדות התעשיינים אמיר חייק פורש מתפקידו, באתר TheMarker‏, 21 בספטמבר 2015 אורה קורן, אמיר חייק מונה למנכ"ל התאחדות התעשיינים, באתר TheMarker‏, 6 באפריל 2011 טל ליטמן, אמיר חייק מונה לתפקיד מנכ"ל התאחדות התעשיינים, באתר כלכליסט, 6 באפריל 2011 אמיר חייק: "האדם העובד הפך לאדם האובד", באתר פאנדר, 24 בנובמבר 2013 דברי חייק בוועידת התעשייה 2014, סרטון באתר יוטיוב מינוי שגריר ישראל לאיחוד האמירויות הערביות, באתר משרד ראש הממשלה, 22 באוגוסט 2021 תומר הדר, מקורב ללפיד: אמיר חייק ימונה לשגריר הראשון של ישראל באמירויות, באתר כלכליסט, 25 ביולי 2021 איתמר אייכנר, השגריר הראשון של ישראל באיחוד האמירויות הגיש את כתב האמנה שלו, באתר ynet, 11 באוקטובר 2021
הליגה הלאומית

האם התכוונתם ל... ליגות לאומיות בישראל הליגה הלאומית בכדורגל הליגה הלאומית בכדורסל הליגה הלאומית בכדורסל נשים הליגה הלאומית בכדוריד הליגה הלאומית בהוקי קרח ליגות לאומיות בחו"ל הליגה הלאומית (בייסבול) (National League) – הליגה הלאומית בבייסבול של ארצות הברית וקנדה אחר ליגה לאומית (סרט) (אנ') (במקור Major League) – סרט אמריקאי משנת 1989 ליגה לאומית 2 (סרט) (אנ') (במקור Major League II) – סרט אמריקאי משנת 1994 המהווה סרט המשך לסרט משנת 1989
פול (מאפייה)

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] פול (בצרפתית: Paul) היא רשת מאפיות ובתי קפה צרפתית, שהוקמה ב-1889 בעיר קרויה, בצפון צרפת, על ידי שארלמנייה מאיוט. מטה התאגיד Boulangeries Paul SAS נמצא בעיר מרק-אן-בארל, ליד העיר ליל. נכון לאוגוסט 2011, ישנן מעל 436 מאפיות ובתי קפה פול בזכיינות (326 בצרפת ו-127 ב-24 ארצות נוספות) בצרפת, ספרד, בלגיה, בריטניה, הולנד, צ'כיה, טורקיה, יוון, רומניה, מרוקו, לבנון, ערב הסעודית, כווית, איחוד האמירויות, בחריין, יפן, טאיוון, ירדן, סין, מצרים וארצות הברית. הרשת מתמחה בהגשת מוצרים צרפתיים, כולל לחמים, קרפים, כריכים, מקרונים, מרקים, עוגות, מגדנאות, קפה, יין ובירה. גרופ הולדר היא חברת האם של פול. מדיה וקבצים בנושא פול בוויקישיתוף אתר האינטרנט הרשמי של פול אתר האינטרנט הרשמי של פול אתר האינטרנט הרשמי של פול (בשפות מרובות) אתר האינטרנט הרשמי של פול אתר האינטרנט הרשמי של פול אתר האינטרנט הרשמי של פול (בצרפתית) אתר האינטרנט הרשמי של פול (בהולנדית) אתר האינטרנט הרשמי של פול אתר האינטרנט הרשמי של פול אתר האינטרנט הרשמי של פול אתר האינטרנט הרשמי של פול (בצרפתית) אתר האינטרנט הרשמי של פול (באנגלית) אתר האינטרנט הרשמי של פול (בצרפתית) אתר האינטרנט הרשמי של פול (בגרמנית) אתר האינטרנט הרשמי של פול (באנגלית) אתר האינטרנט הרשמי של פול אתר האינטרנט הרשמי של פול אתר האינטרנט הרשמי של פול אתר האינטרנט הרשמי של פול אתר האינטרנט הרשמי של פול אתר האינטרנט הרשמי של פול אתר האינטרנט הרשמי של פול (באנגלית) אתר האינטרנט הרשמי של פול (באנגלית) פול, ברשת החברתית פייסבוק פול, ברשת החברתית אקס (טוויטר) פול, ברשת החברתית אינסטגרם האתר הצרפתי האתר הבינלאומי
אלכסנדר נעי

אלכסנדר נעי (באנגלית: Alexander Ney; ברוסית: Александр Ней; נולד ב-27 בספטמבר 1939) הוא פסל וצייר אמריקאי ממוצא יהודי-רוסי-אמריקאי, יליד לנינגרד. נעי נולד בעיר לנינגרד, ברית המועצות. בהיותו בן שנתיים, ב-1941, חווה רעב כבד וקשיים עם משפחתו בזמן המצור על לנינגרד במהלך מלחמת העולם השנייה. בין השנים 1965–1967 לימד פיסול לילדים במסגרת תנועת הפיונירים בלנינגרד. בין תלמידיו היה הסופר הרוסי סרגיי דובלטוב. ב-1972 גורש מברית המועצות ועבר לצרפת. בעידודה של הציירת אליין דה קונינג (אשתו של הצייר וילם דה קונינג עבר עם משפחתו לניו יורק בשנת 1974. יצירות של ארכיפנקו מצויות באוסף המוזיאון הרוסי, ארמיטאז', המוזיאון היהודי של ניו יורק, מוזיאון תל אביב לאמנות. Alexander Ney: In Pursuit of Meaning. Moscow: New Center of Contemporary Arts (NCCA): 2009 Donald Kuspit, John Bowlt, et al. Alexander Ney. Ed. by Joel Ney. Milano: SKIRA, 2014 מדיה וקבצים בנושא אלכסנדר נעי בוויקישיתוף אלכסנדר נעי, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נקסוס 10

נקסוס 10 (באנגלית: Nexus 10) הוא מחשב לוח שפותח בשיתוף גוגל וסמסונג. זהו מחשב הלוח השני בסדרת ה-גוגל נקסוס. בעקבות ההצלחה של מחשב הלוח נקסוס 7 בגרסת 2012 שוחרר המכשיר עם מסך בגודל 10.1 אינץ', ברזולוציית 1600X2560 שהיה הרזולוציה הגבוהה ביותר למחשב לוח בעת השקתו. הנקסוס 10 הוכרז ב-29 באוקטובר 2012, והפך לזמין לקנייה ב-13 בנובמבר 2012. המכשיר הוכרז יחד עם הטלפון החכם נקסוס 4 ומערכת ההפעלה אנדרואיד 4.2 ("Jelly Bean"). הוא מציע את התכונות החדשות הבאות: יצירת צילום בזווית של 360 מעלות; תפריט הגדרות מהיר; יישומונים במסך הנעילה; הקלדה בהחלקה (בגרסת 4.2 שמגיעה עם המכשיר, זמין באנגלית. מגרסת 4.4 kitkat שניתן לעדכן לה זמין גם בעברית); עדכון ל-Google Now שגוגל הציגה בגרסה קודם לכן 4.1; ויותר ממשתמש אחד במחשבי לוח. המכשיר תומך בעברית, אך לא נמכר בישראל בייבוא רשמי. המכשיר כולל גב מפלסטיק ומשקלו 503 גרם. המכשיר כולל את פלטפורמת Exynos 5250 כפולת הליבה, בתדר 1.7Ghz. המכשיר כולל מצלמה אחורית 5MP הכוללת פלאש LED, ומצלמה קדמית 1.9MP. כמו גם המצלמה האחורית יכולה לצלם וידאו באיכות HD 1080P והקדמית HD 720P. האחורית יכולה לצלם בזווית של 360 מעלות, שהוצג ביחד עם גרסה 4.2, המגיעה עם המכשיר. בנוסף, כולל המכשיר סוללה חשמלית בקיבולת 9000mAh. המכשיר זמין בשני נפחים של אחסון: 16GB ו-32GB, כאשר שניהם ללא קישוריות סלולרית. מדיה וקבצים בנושא נקסוס 10 בוויקישיתוף אתר האינטרנט הרשמי של נקסוס 10
זאב מאור

הרב ד"ר מנחם זאב מאור הוא מחנך וכותב תורני ישראלי בתחום ההלכה, האמונה ומחשבת ישראל. מלמד בישיבות "תפארת שרגא" ו"אהל מועד", ב"מכללה ירושלים" בסמינרים של בית יעקב ועוד. נולד ברמת גן לבן ציון ולאה מאור. בוגר ישיבת נתיב מאיר וישיבת חברון בירושלים. לימד במדרשית נעם בפרדס חנה, בישיבת "יקירי ירושלים" וב"קריית נוער", ושנים רבות במכללה ירושלים, ומתגורר בבית וגן. לצד שיעורים ופסיקה בהלכה, פרסם מספר ספרים ומאמרים בנושא זה, וכן בהלכות שבת. ספריו נמצאים בתפוצה רבה בבתים חרדים, ובספריות תורניות. לפי משנתו החינוכית, השמחה בחלקו של אדם היא המודד לאמונה, וגם הגורם לחיזוקה; לכן עיקר עבודת הפרט היא להתחזק בשמחה בכל המצבים והזמנים. המאמין לעומת המשתדל אור השבת השתדלויות רוחניות הציעור ותוצאותיו כוחה של תפילה הכעס ותוצאותיו כוחה של צניעות מלאכת מחשבת העצלות ותוצאותיה אחוה והשפעה כיצד להנות ולשמוח ההשגחה מטרת השבת האדם נברא להנות ולשמח אחרים מטרת הייסורים השתדלות המאמין דרכה של תורה בין אדם לאדם ושמחת בכל הטוב סקרנות ופיזור הדעת סובלנות וויתור CACHER LE MIRACLE לעודד ולשמח השתדלות האבות ותוצאותיה, מכלול ה', תשנ"ג, עמ' 73–81 התחזקות בכבוד הזולת, שמעתין, גיליון 119, כסלו תשנ"ה, עמ' 121–128 http://www.daat.ac.il/daat/kitveyet/shmaatin/index31.htm חימום מים בשבת, מכלול ט'. באתר "דעת" האכלת איסור לקטן – מהדרין (מאסף בענייני כשרות), אד"ב נ"ה נסיעת יולדת לבית חולים בשבת, מכלול י', עמ' 79–90 כיצד תפילה מבטלת גזרות, מכלול י"ג זאת אשיב אל ליבי, הוצאת המשפחה, תש"ע דודי ירד לגנו, חוברת אודה את ה', תשע"ג שיעורים מוקלטים בקול הלשון מנחם זאב מאור, דף שער בספרייה הלאומית סגל המרצים מכללה ירושלים המאמין לעומת המשתדל, ספר זמין באתר hebrewbooks השתדלויות רוחניות ספר זמין באתר hebrewbooks הציעור ותוצאותיו ספר זמין באתר hebrewbooks כוחה של תפילה ספר זמין באתר hebrewbooks הכעס ותוצאותיו ספר זמין באתר hebrewbooks כוחה של צניעות ספר זמין באתר hebrewbooks מלאכת מחשבת ספר זמין באתר hebrewbooks העצלות ותוצאותיה ספר זמין באתר hebrewbooks אחוה והשפעה ספר זמין באתר hebrewbooks כיצד להנות ולשמוח ספר זמין באתר hebrewbooks ההשגחה ספר זמין באתר hebrewbooks מטרת השבת ספר זמין באתר hebrewbooks מטרת הייסורים ספר זמין באתר hebrewbooks בין אדם לאדם ספר זמין באתר hebrewbooks ושמחת בכל הטוב ספר זמין באתר hebrewbooks סקרנות ופיזור הדעת ספר זמין באתר hebrewbooks לעודד ולשמח מהדורת תשע"ב ספר זמין באתר hebrewbooks. יצא גם במהדורה מורחבת בתשע"ג. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
חייא דיין

רבי חייא דיין בן רבי יוסף היה חכם יליד ירושלים ותושב חברון ברבע האחרון של המאה ה-17. שימש במשך שנים רבות כשד"ר ועבר בארצות רבות מאוד בהן תפוצות ישראל. בערוב ימיו נשאר במרוקו לבקשת יהודי המקום שישמש כרבם. בין תלמידיו שם היה רבי חיים בן עטר סבו ורבו של האור החיים. נולד בירושלים ליוסף דיין, בן למשפחת דיין מארם צובא המיוחסת לדוד המלך. התגורר בחברון והיה בין המתנגדים והנלחמים בחריפות נגד כת השבתאים. במשך רוב שנותיו יצא בשליחות הקהילות בארץ ישראל. שלוש פעמים בשליחות הקהילה בירושלים ושלוש פעמים בשליחות קהילת חברון, למרבית הארצות שהתגוררו בהן יהודים. בשנת ה'תכ"א (1661) יצא בשליחות הקהילה בחברון למדינות צפון אפריקה, לאחר חזרתו לחברון יצא שוב בשנת ה'תל"ג (1672) לאיטליה. בשנת ה'ת"ם (1680) נשלח לטורקיה. בשליחותו החמישית יצא לסוריה, ארם נהריים ופרס וחזר בסוף שנת ה'תמ"ה (1685). בשנת ה'ת"ן (1690) יצא שוב לאיראן. בשנת 1695 בעת חזר משליחותו ושהה בארם צובא כתב זכרונות ממסעותיו אלו. בין הדברים שכתב הוא מתאר גם את תלאותיו כמו שהיה בעת שובו מפרס: "והאחרון הכביד בשליחות ירושת"ו פעם ה' לערי פרס וכו', המר שדי לי מאד, כי בחזרתי קרוב לעיר בגדאד יצאו עלי ערביים ושללו כל אשר הבאתי מפרס, אם מחוט ועד שרוך נעל, ועורי מעלי הפשיטו, וכפשע ביני ובין המוות, ובתוך ההפיכה נגנב ג"כ הספר הזה [ספר "אדרת אליהו" שחיבר]". — אברהם יערי "שלוחי ארץ ישראל" בשליחותו האחרונה הגיעה למרוקו התגורר בתחילה בעיר סאלי, עבר למקנס ולימד תורה עד פטירתו שם גם נקבר. בין תלמידיו נמנה ר' חיים בן עטר, סבו ורבו של ר' חיים בן עטר. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אלטנבורג

אלטנבורג (בגרמנית: Altenburg) היא עיר גדולה במדינת תורינגיה שבגרמניה. בסוף חודש פברואר 1945 הועברו 34 גופות של אסירים יהודים ממחנה עבודה שהיה ליד הכפר ריימסדורף לשריפה בקרמטוריום של העיר אלטנבורג. כמו כן הועברו לשם 65 גופות של פולנים נוצריים שנפטרו במחנה ריכוז ברגן-בלזן. הם היו פולנים שנכנעו לגרמנים בסוף מרד הפולנים בוורשה בקיץ 1944. הנהלת העיר אלטנבורג החליטה לקבור את הנפטרים בקבר אחים בבית הקברות של אלטנבורג משתי סיבות: מאחר שלא היה פחם לשריפת הגופות בקרמטוריום באלטנבורג בגלל ההפצצות של האמריקאים והאנגלים על מסילות ברזל בגרמניה. הגופות הועברו ממחנה עבודה ריימסדורף בשקים ולא בארגזי עץ לפי התקנון, אז אסור היה לשרוף אותן. בשנת 2002 הוקמה אנדרטה בשיש אדום עם מגן דוד וצלב עם שמות כל הקבורים שם. פעמיים בשנה התושבים שמים פרחים בקבר: ב-27 בינואר (זה יום השואה הבינלאומי באירופה) וב-9 בנובמבר (אזכרה לליל-הבדולח שכיום נקרא ליל הפוגרום). תלמידי הגימנסיה המקומית, גימנסיית לרכנברג (LERCHENBERG GYMNASIUM) מטפלים בקבר ובשטח סביבו. כל שנה תלמידי כתה ט' שהם בני 14-15 מטפלים בשטח הקבר כפעולה חינוכית לגרום לנוער הגרמני להבין מה קרה במלחמת העולם השנייה. במקום שבו היה בעבר בית כנסת עומד כיום לוח זיכרון ובכל שנה עורכת העירייה טקס זיכרון לליל-הבדולח. כיום לא גרים יהודים באלטנבורג. מדיה וקבצים בנושא אלטנבורג בוויקישיתוף אתר האינטרנט הרשמי של אלטנבורג (בגרמנית) כתובת בית הקברות היא: Stadt Altenburg, Garten- und Friedhofsamt, Grüntaler Weg, D04600 Altenburg, Germany INGOLF STRASSMANN- DIE JUDEN IN ALTENBURG STADT UND LAND- woher sie kamen und wo sie geblieben sind - יהודי אלטנבורג- מאיפה באו והיכן הם. אלטנבורג, באתר אנציקלופדיה בריטניקה (באנגלית) אלטרבורג (תורינגיה, גרמניה), דף שער בספרייה הלאומית רשימת היהודים הקבורים בקבר האחים בבית קברות של העיר אלטנבורג, בדף השיחה של ערך זה
LG G2

LG G2 הוא טלפון חכם המשמש כמכשיר הדגל השני של חברת LG אלקטרוניקה, בתחום הסלולר. המכשיר כולל את מערכת ההפעלה אנדרואיד בגרסת Jelly Bean 4.2.2 עם ממשק המשתמש המותאם של חברת LG. המכשיר הוכרז במסיבת עיתונאים של LG בניו יורק ב-8 באוגוסט 2013. המכשיר הושק לראשונה בכמה מדינות בעולם, ביניהן גם ישראל (בישראל גרסת ה-16GB הושקה ב-1 בספטמבר, אך גרסת ה-32GB הייתה זמינה החל מתאריך ה-15 בספטמבר 2013) בתאריך ה-1 בספטמבר 2013. עיצוב המכשיר כולל גב מפוליקרבונט, בניגוד לקודמו שהיה עשוי זכוכית. בגב המכשיר ממוקמים כפתורי כיוון עוצמת השמע וכפתור הכיבוי וההדלקה. הכפתורים משמשים גם לקיצורי דרך במכשיר. המכשיר כולל מצלמה אחורית 13MP עם פלאש LED הכולל מייצב תמונה אופטי לשיפור הצילום בתנאי תאורה קשים והסרטה יציבה. בקדמת המכשיר מצלמה נוספת, פשוטה יותר, המשמשת לשיחות וידאו ולצידה חיישני קרבה ותאורה. המסך, בגודל 5.2 אינץ' LCD IPS ברזולוציית 1080x1920 ובצפיפות פיקסלים (ppi) של 424 פיקסלים לאינץ'. המכשיר כולל את פלטפורמת הסנאפדרגון 800 מבית קוואלקום, בשילוב מעבד מרובע ליבות במהירות שעון של 2.26 GHz ובנוסף, 2GB RAM. למכשיר קיבולת סוללה של 3000mAh. בנוסף, המכשיר כולל את תמיכת הדור הרביעי LTE. בנוסף, ישנה תמיכת תקשורת טווח אפס, Wi-Fi, Bluetooth 4.0 ו-GPS. המכשיר כולל חיישן אינפרא אדום, המאפשר לשלוט במכשירים שונים כגון טלוויזיה, ממיר אינטראקטיבי ומזגן. ה-LG G2 רץ במקור על אנדרואיד 4.2.2, ועודכן לאחר מכן למערכת ההפעלה אנדרואיד 4.4.2 וקיבל בהמשך גם את אנדרואיד לוליפופ 5.0. המכשיר כולל את ממשק האופטימוס של LG אלקטרוניקה שמוסיף לו את הפיצ'רים האלו בנוסף לפיצ'רים של מערכת האנדרואיד: Guest Mode - מצב המאפשר להתאים אישית חוויית משתמש עבור כל משתמש, תוך שליטה באפליקציות שיהיו זמינות למשתמש. תכונה זו מאפשרת לבחור את מסך הבית עבור הבעלים ועבור האורח, כגון ילד או חבר, וליצור מנעולים שונים לכל משתמש. בדרך זו, ניתן לחלוק את הטלפון עם אנשים, והתוכן וההגדרות הרגילות יישארו בדיוק כמו שהיו לפני כן. Plug & Pop: כאשר מזוהות אוזניות במכשיר אז המכשיר מציג שורת אפליקציות בהן ניתן לשמוע באוזניות. Knok On: נקישה כפולה על מסך המכשיר תפעיל את המסך. Knok Code: מאפשר למשתמש להגדיר תבנית של הקשות כדי לפתוח את המכשיר. הרצף האישי צריך להיות מורכב מ-2 עד 8 הקשות, אשר המשתמש מקיש בסדר מסוים ובמיקומים יחסיים מוגדרים מראש. QSlide: חלונות הניתנים להזזה ולשנות את שקיפותם בזמן ביצוע משימה אחרת ברקע. VoiceMate: תכונת עוזרת קולית הדומה לסירי של אפל QuickRemote: משתמש בעינית אינפרא אדום ומאפשר לשלוט על מכשירים מסוימים. QuickMemo: יישום ציור וכתיבה, המאפשר צילום מסך וכתיבה עליו. ותכונות נוספות. LG G3 LG G4 מדיה וקבצים בנושא LG G2 בוויקישיתוף אתר האינטרנט הרשמי של LG G2 אהוד קינן, LG G2: המון גימיקים וסמארטפון, באתר ynet, 1 באוקטובר 2013 ניב ליליאן, ‏סקירה: G2 - המפלצת של LG, באתר ‏מאקו‏, 8 באוקטובר 2013
הנדריק בראואר

הנדריק בְּרָאוּאֶר (הולנדית: Hendrik Brouwer ‏ 1581 - 7 באוגוסט 1643) היה מגלה ארצות, אדמירל הולנדי, שכיהן כמנהלן קולוניאלי הן ביפן והן בארצות הודו המזרחית ההולנדית. סבורים, שבראואר הפליג לראשונה אל הודו המזרחית מטעם "חברת הודו המזרחית ההולנדית" (VOC) בשנת 1606. ב-1610 יצא שוב אל ארצות הודו המזרחית, הפעם כמפקד על שלוש ספינות. במסע זה התווה את נתיב בראואר, המוביל מדרום אפריקה אל יאווה, שהפחית את משך המסע משנה לכ-6 חודשים, הודות לניצול הרוחות המערביות החזקות באזור שבין קווי הרוחב 40° ל-50° דרום. עד אז, הפליגו ההולנדים בנתיב שיט שהעתיקו מן הפורטוגזים דרך חופי אפריקה, מאוריציוס וציילון. בשנת 1617 כבר חייבה VOC את כל ספינותיה להפליג בנתיב של בראואר. אחרי שהגיע ב-1611 אל איי הודו המזרחית, נשלח ליפן להחליף באופן זמני את יאק ספקס כמנהלן בדג'ימה, מ-28 באוגוסט 1612 עד 6 באוגוסט 1614. במהלך תקופה זו ביקר כנציג הולנד בחצר היפנית באדו. בשנת 1613 נסע לסיאם, ביקור שהניח את היסודות לסחר ההולנדי עם סיאם. בראשית 1632 היה חבר בנציגות שנשלחה ללונדון לפתור סכסוכים מסחריים בין החברה האנגלית לחברה ההולנדית בהודו. לאחר זאת יצא לאיי הודו, וב-18 באפריל אותה שנה התמנה למושל הכללי של איי הודו המזרחית, כמחליפו של יאק ספקס, משרה בה החזיק עד 1 בינואר 1636. אנתוני ואן דימן היה עוזרו כל התקופה הזאת, ורבים ממסעות החקר שנערכו באוקיינוס השקט בפיקודו של ואן דימן היו בהשראת הצעותיו של בראואר, שאותן העלה על הכתב לפני פרישתו. מדיה וקבצים בנושא הנדריק בראואר בוויקישיתוף The Seynbrief, Sailing Toward Destiny, הספרייה הלאומית של אוסטרליה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מרחצאות קרקלה

מרחצאות קרקלה הם מרחצאות ציבוריים שנבנו על ידי הקיסר הרומי קרקלה ברומא בין השנים 212–216 לספירה. שרידי מרחצאות אלה מהווים כיום אתר תיירות פופולרי. אורך מתחם המרחצאות היה 225 מטרים ורוחבו 185 מטרים. גובהו המשוער של המבנה היה 38.5 מטרים. המרחצאות כללו פריג'ידריום (חדר קר), טפידאריום (חדר פושר) וקלדריום (חדר חם), וכן שתי פלאסטראות - חדרי כושר וחדרי אגרוף. אמת מים מיוחדת נבנתה על מנת להוביל מים למרחצאות. המרחצאות היוו למעשה אתר נופש ומרכז תרבותי וכללו גם ספרייה ציבורית הכוללת (כמו כל ספריות התקופה) שני חדרים - האחד לטקסטים יווניים והשני לטקסטים לטיניים. המבנה חומם באמצעות מערך חימום תת-קרקעי שהופעל על ידי שריפת פחם. מערכת זו הייתה בשימוש עד אמצע המאה ה-19. מבנה המרחצאות שימש כהשראה למספר מבנים מודרניים ובהם תחנת פנסילבניה בעיר ניו יורק וג'אטיו סאנגשאד בהאבאן - בניין האספה הלאומית בדאקה שבבנגלדש. כיום משמש המבנה כאתר מופעים וקונצרטים. אחד הידועים בקונצרטים היה קונצרט שלושת הטנורים שנערך במקום בשנת 1990. רעידת האדמה שפגעה באיטליה ב-6 באפריל 2009, ומרכזה היה בל'אקווילה, גרמה נזק למרחצאות. מדיה וקבצים בנושא מרחצאות קרקלה בוויקישיתוף סיור וידאו בערוץ ההיסטוריה המתאר את המרחצאות מרחצאות קרקלה - תמונות ותצלום פנורמי 360° מרחצאות קרקלה, באתר אנציקלופדיה בריטניקה (באנגלית) Silvia Aloisi,‏ Italy quake damages old churches and Roman baths, באתר רויטרס, 6 באפריל 2009
LG G Pad 8.3

LG G PAD 8.3 הוא מחשב לוח המיוצר על ידי חברת LG אלקטרוניקה. המכשיר שייך לסדרת הדגל של LG, ה-G הכוללת את ה-G2. המכשיר הושק במהלך הרבעון האחרון בשנת 2013. למכשיר מסך בגודל 8.3 אינץ' ברזולוציית 1080X1920, לעומת קודמו, ה-LG Optimus Pad שכלל מסך בגודל 8.9 אינץ'. זהו מחשב הלוח השני של LG. מערכת ההפעלה היא אנדרואיד 4.2.2 אך בדצמבר 2013 ניתן היה לעדכן את מערכת ההפעלה ל-4.4 kitkat. למכשיר יש מסך בגודל 8.3 אינץ' ברזולוציית HD מלאה 1080X1920 עם צפיפות פיקסלים (PPI) של 273 פיקסלים לאינץ'. המכשיר כולל את פלטפורמת ה-Snapdragon 600 מבית קוואלקום הכוללת מעבד מרובע ליבות במהירות 1.7GHz ובנוסף, 2GB של זיכרון RAM. למכשיר זיכרון פנימי 16GB הניתן להרחבה. למכשיר יש מצלמה אחורית 5MP ומצלמה קדמית 1.2MP. המכשיר מגיע בשני צבעים: שחור ולבן. שתי הגרסאות כוללות wifi בלבד, ללא קישוריות סלולרית. למכשיר מספר תכונות, חלקן לקוחות ממכשיר ה-G2 והן: Qslide: ריבוי משימות - חלונות אשר ניתן לשנות את שקיפותם וגודלם, במקביל לביצוע משימה אחרת. Slide Aside: מעבר מהיר עד שלושה יישומים. QuickRemote: שלט רחוק באמצעות אינפרא אדום. ריבוי משתמשים: מספר חשבונות בטאבלט ומצב אורח, כפי שניתן במכשיר ה-G2. מדיה וקבצים בנושא LG G Pad 8.3 בוויקישיתוף אתר האינטרנט הרשמי של LG G Pad 8.3
לבווה

לבּוֹוה (באנגלית ובאפריקאנס: Lebowa) הייתה בנטוסטן שהורכבה משתי מובלעות קטנות באזור הטרנסוואל שבצפון מדינת דרום אפריקה. העיירה סשגו שימשה כבירת לבווה עד שתסתיים בניית העיר הדשה לבוואקגומו. לבווה זכתה בשלטון-עצמי ב-2 באוקטובר 1972, חזרה לשלטון דרום אפריקאי ב-1994 וכיום מהווה חלק מפרובינציית לימפופו.[דרושה הבהרה] לאורך רוב התקופה שלט סדריק פאטודי במדינה. מדיה וקבצים בנושא לבווה בוויקישיתוף לבווה, באתר אנציקלופדיה בריטניקה (באנגלית) Sally Frankental; Owen Sichone (2005-01-01). South Africa's Diverse Peoples: A Reference Sourcebook. ABC-CLIO. p. 187. ISBN 978-1-57607-674-3. Retrieved 2013-09-18. "Census > 1991 > RSA > Variable Description > Person file > District code". Statistics South Africa - Nesstar WebView. Retrieved 18 August 2013. ערך זה הוא קצרמר בנושא דרום אפריקה ובנושא היסטוריה. אתם מוזמנים לתרום לוויקיפדיה ולהרחיב אותו.
איל בן דור

איל בן דור (נולד ב-1956) הוא פרופסור באוניברסיטת תל אביב אשר כיהן מספר פעמים כראש החוג לגאוגרפיה וסביבת האדם, חוקר בתחום של חישה מרחוק היפרספקטרלית של כדור הארץ ויו"ר של קבוצות עבודה בינלאומיות בנושאי פיתוח והשמה של פעילויות חישה מרחוק מתקדמות של כדור הארץ לתועלת האדם. בן דור נולד ברחובות, בתיכון למד בגימנסיה הריאלית בראשון לציון ואת שירותו הצבאי עשה בחיל האוויר. בין השנים 1980 ו-1986 למד באוניברסיטה העברית בירושלים בתחום של מדעי הקרקע והמים וסיים תואר ראשון ותואר שני בהצטיינות. את תואר הדוקטור קיבל בפקולטה לחקלאות של האוניברסיטה העברית ונושא הדוקטורט היה "ספקטרוסקופיה של קרקעות ישראל". בשנים 1992 ועד 1994 עשה פוסט דוקטורט באוניברסיטת קולורדו בבולדר במרכז CIRES-CSES מימון NOAA. בתקופה זו הוא התמחה בחישה היפרספקטלרית של כדור הארץ והביא נושא זה לישראל בה היה חלוץ במחקר ייעוץ והוראה בתחום. כיום (2014) הוא ממשיך להוביל תחום זה במחקר ופיתוח ובהנהגת קבוצת מצוינות לאומית בתחום. קשריו עם הקהילה הבינלאומית בתחום החישה מרחוק ההיפסקפרלית רבים ומסועפים. מ-1994 הוא מרצה באוניברסיטת תל אביב בחוג לגאוגרפיה וסביבת האדם. ב-1996 מונה למרצה בכיר, בשנת 2000 הועלה לדרגת פרופסור חבר ומ-2005 בדרגת פרופסור מן המניין. הוא כיהן כראש החוג לגאוגרפיה וסביבת האדם בשנים 2005 עד 2009 ושוב החל משנת 2013. תחום התמחותו הוא ספקטרוסקופיה של קרקעות בתחומי תדרים שונים ומפלטפורמות מגוונות במעבדה, בשדה, באוויר והחלל. הוא פיתח את נושא החישה מרחוק היפרספקטרלית לתחומים שונים ומגוונים כגון: רפואה, הנדסה אזרחית, ארכאולוגיה, וטרינריה ואיכות סביבת האדם. בן דור הוא מן הראשונים שהראה כי תכונות קרקע יכולות להקבע על ידי מדידה מהירה של החזרת האור ופיתח דיסציפלינה ייחודית זו הפעילה כיום בכל העולם ובה משתמשים רבים אשר מתבססים על עבודותיו מחקריו וניסיונו הרב בתחום. מחקריו בתחום הספקטרוסקופיה של קרקעות הם חוד החנית בחקלאות מדייקת בחישה מרחוק היפרספקטרלית. מאמריו משמשים את הקהילה האקדמית כחומר בסיסי רב ערך. לבן דור יותר מ-200 מאמרים בכתבי עת, פרקים בספרים ומאמרים בסיכומי כנסים. הוא מוזמן לכנסים רבים כמרצה פותח ומשמש בוועדות אקדמיות שונות כמו גם במערכות של כתבי עת אחדים. Ben-Dor E. and A. Banin, 1995, Near infrared analysis (NIRA) as a rapid method to simultaneously evaluate, several soil properties. Soil Science Society of American Journal, 59:364-372. Ben-Dor, E., Chabrillat, S., Demattê J.A.M. Taylor, G.R., Hill J., Whiting, M.L., and Sommer, S. 2009, Using Imaging Spectroscopy to Study Soil Properties. Remote Sensing of Environment. 113:538-555 Ben-Dor E., K. Patkin, A. Banin and A . Karnieli 2002 Mapping of several soil properties using DAIS-7915 hyperspectral scanner data. A case study over clayey soils in Israel. International Journal of Remote Sensing 23:1043-1062 Eyal Ben-Dor, Airborne thermal video radiometry and excavation planning at Tel Leviah, Golan Heights, Israel, Journal of Field Archaeology 26,2, 199"9, עמ' 117-127 (מידע בקטלוג רמב"י) איל בן-דור, שימוש בחיישן תרמי אווירי לאיתור קווי מתאר סמויים בעלי משמעות ארכאולוגית, ‏, תש"ס, עמ' 213-220 (מידע בקטלוג רמב"י) רשימת מאמרים בגוגל סקולר ‏ מדיה וקבצים בנושא איל בן דור בוויקישיתוף איל בן דור באתר אוניברסיטת תל אביב איל בן דור, באתר גוגל סקולר איל בן דור, דף שער בספרייה הלאומית דלדול קרקע וגאו-אינפורמטיקה, הרצאה באתר יוטיוב
סגידה לסוסים

סגידה לסוסים הוא נוהג פגאני שהתקיים באירופה בתקופת הברזל ואולי אף בתקופת הברונזה. הסוס נתפש כשמימי, כחיה קדושה המקושרת לאל מסוים או כחיית טוטם המייצגת את המלך או הלוחם. קבוצות דתיות שסגדו לסוסים וסוסים כקורבנות היוו במקור מאפיין של תרבויות נוודים אירואסייתיות. סגידה לסוסים קושרה בצורה כמעט מוחלטת לתרבויות הודו-אירופאיות ופרוטו-טורקיות. הסוס הלבן של אפינגטון הוא דוגמה לסגידה לסוסים תקופת הברונזה, כאשר תארוכו הוא בין 1400 לפנה"ס עד ל-600 לפנה"ס. ישנה סיבה להניח כי פוסידון, כמו אלי ים אחרים, קושר לסוסים בהתחלה. באומנות היוונית, פוסידון רוכב על מרכבה שמובלת בהיפוקמפוסים או סוסים רגילים המסוגלים לדהור על המים, ומלחים הטביעו לעיתים סוסים בים כקורבן לפוסידון בשביל שיט מוצלח. עדויות נוספות לסגידה לסוסים נמצאות אצל טקיטוס בחיבורו גרמאניה, המציין כי לגרמנים הייתה מסורת של סגידה לסוסים. סגידה לסוסים נפוצה גם ביבשת ההודית. שם, מקורו ככל הנראה בהגירות של עמים אינדו-ארים, שהיגרו מתרבות עמק האינדוס כאשר זו קרסה, מסיבה שלא ידועה עד ימנו-אנו. בתרבות עמק האינדוס, ובמיוחד במוהינג'ו דארו, הוטבעו חותמים עם דמויות של סוסים. כיום, סגידה לסוסים נפוצה בהינדואיזם בדמות סגידה לאיאגריווא. פולחן